OSNOVNA ŠKOLA MATO LOVRAK - GLAZBENI ODJEL

ŠKOLSKA GODINA 2021/2022.

**PROTOKOL ZA RODITELJE**

**Protokol za odvijanje nastave u Osnovnoj školi Mato Lovrak - Glazbeni odjel donesen je na temelju *Uputa za sprječavanje i suzbijanje epidemije COVID-19 vezano uz rad predškolskih ustanova, osnovnih i srednjih škola u školskoj godini 2021/2022.* koje su izdali Hrvatski zavod za javno zdravstvo i Ministarstvo znanosti i obrazovanja te na temelju specifičnih uvjeta rada Osnovne škole Mato Lovrak – Glazbeni odjel, a u cilju prevencije bolesti i zaštite zdravlja učenika i djelatnika Škole. Protokol je usvojen na sjednici Učiteljskog vijeća 27. kolovoza 2021.**

Roditelj je dužan djetetu izmjeriti tjelesnu temperaturu i upisati u informativku s nadnevkom.

**Učenik ne dolazi u školu ako ima jedan od sljedećih simptoma:**

- povišenu tjelesnu temperaturu (pod pazuhom > 37,2)

- simptome respiratorne bolesti - kašalj, poteškoće u disanju, grlobolja

- poremećaj osjeta njuha i okusa

- gastrointestinalne smetnje (proljev, povraćanje i bol u trbuhu, posebno kod manje djece).

Djeca/učenici sa znakovima svih drugih zaraznih bolesti koje se prenose uobičajenim socijalnim kontaktom također ne dolaze u ustanovu.

Roditelji ne dolaze u prostor škole i dvorišta škole ako imaju simptome bolesti ili im je izrečena mjera samoizolacije.

Jedan roditelj može dovesti dijete pred školu. Roditelji ne ulaze u školsku zgradu. Moguć je ulazak u školu u slučaju iznimne potrebe uz telefonsku najavu predmetnom nastavniku. Roditelji djecu mogu dočekati ispred škole uz obvezno nošenje zaštitnih maski.

Sve detaljne informacije roditelji će dobiti od razrednika.